এছাড়া আরও জানা যায়, বাবর জেরায় স্বীকার করে টাকা না পেয়েই আকলিমকে খুনের ছক কষে সে। এমনকি তাঁর সাথে সামিল হয় তার দুই সঙ্গীও। এর জেরেই পরিত্যক্ত গুদামে ডেকে পাঠানো হয় আকলিমকে। এরপর তাকে নেশা করিয়ে তার গলা কেটে খুন করে তারা। এরপর খুন করার পরেই বাবর প্রথমে উত্তরপ্রদেশে পালিয়ে যায়। সেখান থেকে এক পরিচিতের মাধ্যমে সুরাতে পৌঁছায় সে। সেখানেই সে লরিচালকের কাজ নেয়। পুলিশ তার খোঁজ করছে জানতে পেরে চালকের কাজ ছেড়ে দেয় বাবর। তদন্তকারীরা জানান, চালকের কাজ ছাড়লেও গত সপ্তাহে মালবোঝাই লরির খালাসি হিসেবে চেন্নাইয়ে পৌঁছায় সে। খবর পেয়ে পশ্চিম বন্দর থানার একটি দলও সেখানে পৌঁছে যায়। এক তদন্তকারী অফিসার জানান, চেন্নাইয়ের পালানচুর এলাকার একটি বস্তিতে লুকিয়ে ছিল বাবর। সেখান থেকেই তাকে গ্রেফতার করা হয়।